ΓΡΑΠΤΗ ΕΡΩΤΗΣΗ E-2847/00

υποβολή: Bart Staes (Verts/ALE) προς την Επιτροπή

(8 Σεπτεμβρίου 2000)

Θέμα: Δυνατότητα πρόσβασης σε έγγραφα της ΕΕ

Μία ομάδα εργασίας απόψηλόβαθμουςπαλλήλους της Coreper επεξεργάστηκε κατά τους θερινούς μήνες πρόταση για δραστικό περιορισμό της δυνατότητας πρόσβασης σε έγγραφα της ΕΕ. Ωστόσο, η Συνθήκη του Άμστερνταμ προβλέπει ρητώς το δικαίωμα πρόσβασης σε τέτοια έγγραφα.

Η ομάδα εργασίας θέλει να χρησιμοποιήσει τη γραπτή διαδικασία για να μετατρέψει την πρόταση αυτή σε δεσμευτικό κείμενο. Με αυτό τον τρόπο θα αποκλεισθεί το Ευρωπαϊκό Κοινοβούλιο, η Ευρωπαϊκή Επιτροπή και η Επιτροπή του Σεπτεμβρίου.

Μόνο οι εκπρόσωποι της Ολλανδίας, της Σουηδίας και της Φινλανδίας εναντιώθηκαν σε αυτή την περιστολή του δικαιώματος πρόσβασης στα ευρωπαϊκά έγγραφα. Όπως φαίνεται, οιπόλοιποι εκπρόσωποι της Coreper είναι της γνώμης ότι η πρόταση της Επιτροπής, δηλαδή ένας κώδικας συμπεριφοράς μέσω της διαδικασίας συναπόφασης, δεν ανταποκρίνεται στις προσωπικές τους αντιλήψεις σχετικά με τη δυνατότητα πρόσβασης σε έγγραφα της ΕΕ.

1. Συμφωνεί η Επιτροπή με την πρόταση αναφορικά με την δυνατότητα πρόσβασης σε έγγραφα της ΕΕ, όπως την επεξεργάστηκε μια ομάδα εργασίας απόψηλόβαθμουςπαλλήλους της Coreper; Εάν όχι, θα προσβάλει η Επιτροπή την εν λόγω πρόταση;

2. Φρονεί η Επιτροπή ότι η πρόταση σχετικά με τη δυνατότητα πρόσβασης σε έγγραφα της ΕΕ, την οποίαν επεξεργάστηκε ομάδα εργασίαςψηλόβαθμωνπαλλήλων της Coreper,πονομεύει την πρόταση της Επιτροπής, δηλαδή ένα κώδικα συμπεριφοράς μέσω της διαδικασίας συναπόφασης; Εάν ναι, σε ποια διαβήματα θα προβεί η Επιτροπή για να εξασφαλίσει ότι η πρόταση της Επιτροπής αποτελεί την επίσημη κατευθυντήρια γραμμή σε ό,τι αφορά τη δυνατότητα πρόσβασης σε έγγραφα της ΕΕ;

3. Θεωρεί η Επιτροπή την πρόταση τωνπαλλήλων της Coreper ασύμβατη με τη διάταξη στη Συνθήκη του Άμστερνταμ σχετικά με τη διαφάνεια των εγγράφων της ΕΕ; Εάν ναι, με ποιο τρόπο θα αντιμετωπίσει η Επιτροπή αυτή την ασυμβατότητα με τις διατάξεις της Συνθήκης;

Απάντηση του κ. Prodi εξ ονόματος της Επιτροπής

(26 Οκτωβρίου 2000)

Στις 14 Αυγούστου 2000, το Συμβούλιο εξέδωσε την απόφαση 2000/527/ΕΚ για τροποποίηση της απόφασης 93/731/ΕΚ σχετικά με την πρόσβαση του κοινού στα έγγραφα του Συμβουλίου και της απόφασης 2000/23/ΕΚ για βελτίωση της πληροφόρησης σχετικά με τις νομοθετικές δραστηριότητες και το δημόσιο μητρώο των εγγράφων του Συμβουλίου(1). Δυνάμει αυτής της νέας απόφασης, τα έγγραφα που έχουν ταξινομηθεί ως άκρως απόρρητα, απόρρητα ή εμπιστευτικά και που σχετίζονται με θέματα ασφάλειας και άμυνας εξαιρούνται από το πεδίο εφαρμογής των κανόνων σχετικά με την πρόσβαση στα έγγραφα και κατά συνέπεια δεν περιλαμβάνονται στο δημόσιο μητρώο των εγγράφων του Συμβουλίου.

Μέχρι την έκδοση αυτής της απόφασης, η πρόσβαση στα έγγραφα του Συμβουλίου διέπονταν από κώδικα δεοντολογίας, κοινό για το Συμβούλιο και την Επιτροπή, ο οποίος δεν εξαιρούσε εκ προοιμίου κανένα έγγραφο από το πεδίο εφαρμογής της πρόσβασης. Παρ’ όλα αυτά, προβλέπονταν μία εξαίρεση όσον αφορά την πρόσβαση στα έγγραφα των οποίων η δημοσιοποίηση μπορούσε να θίξει την προστασία του δημόσιου συμφέροντος και ιδίως τη δημόσια ασφάλεια.

Όσον αφορά την πρόταση κανονισμού που ενέκρινε η Επιτροπή στις 26 Ιανουαρίου 2000(2) για την εφαρμογή του άρθρου 255 (πρώην άρθρου 191Α) της συνθήκης για την ΕΚ, ούτε και αυτή προβλέπει την εκ προοιμίου εξαίρεση των εγγράφων που έχουν ταξινομηθεί και αφορούν θέματα άμυνας από το πεδίο εφαρμογής του κανονισμού, όμως προβλέπει ότι τα όργανα αρνούνται την πρόσβαση σε έγγραφο, η δημοσιοποίηση του οποίου θα μπορούσε να επιφέρει σοβαρό πλήγμα στην προστασία του δημόσιου συμφέροντος και ειδικότερα στη δημόσια ασφάλεια και την άμυνα.

Στη συνεδρίαση των Μόνιμων Αντιπροσώπων της 26 Ιουλίου 2000, στη διάρκεια της οποίας εγκρίθηκε το σχέδιο απόφασης, η Επιτροπή προέβη σε δήλωση, σύμφωνα με την οποία δεσμεύεται να εξετάσει τους δικούς της κανόνες της σχετικά με την πρόσβαση του κοινού στα έγγραφα, προκειμένου να εξασφαλίσει το ίδιο επίπεδο προστασίας όσον αφορά τα έγγραφα του τομέα της ΕΠΑΑ. Όταν αυτό προκύψει, θα εξετάσει την αναγκαιότητα ενδεχόμενης τροποποίησης της πρότασής της για κανονισμό σχετικά με την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής, κατ' εφαρμογή του άρθρου 255, παράγραφος 2 της συνθήκης ΕΚ.

Αυτή τη στιγμή, η Επιτροπή εξετάζει το ενδεχόμενο να προβεί σε ορισμένες τροποποιήσεις της απόφασης του Συμβουλίου.

(1) ΕΕ L 212 της 23.8.2000.

(2) COM(2000)30 τελικό.